מפרקתן הבינים

מפרקתן הבינים (שם מדעי: Ginglymostoma cirratum) הוא מין כריש ממשפחת המפרקתניים שבסדרת הזנבתנאים.

אורכו של כריש זה יכול להגיע ל-3.3 מ' וישנם דיווחים על כרישים באורך 4.5 מ'. משקלו יכול להגיע ל-300 ק"ג. כריש זה בעל גוף גדול וסנפיריו דומים לידיים, מה שנתן לו את שמו. מכסי הזימים גדולים ובולטים וגופו בצבע אפור. העיניים קטנות וישנם 2 זיפים בולטים על הפה הנמצא בחלק נמוך של הגוף וצורתו עגולה. השיניים קטנות וחדות ועוזרות לכריש לשבור קונכיות ועצמות.

הכריש מצוי בימים הטרופיים באוקיינוס האטלנטי ובמערב האוקיינוס השקט סביב חופים, חולות ים ושוניות. הכריש הוא מין פעיל לילה הניזון מדגים קטנים כולל מטריגוניים, סרטנים, צדפות ורכיכות נוספות ומאצטלניים. הוא מרסק את טרפו בשיניו החדות. להקות כרישים מצליחים להגיח גם לחופים רדודים בעתות הגאות, אך הם חייבים לפעול במהירות ולצאת מהחופים לפני השפל.

כרישים אלה אינם מטילים ביצים אלא משריצים ולדות חיים.

גלריה

קישורים חיצוניים

הערות שוליים

בעלי חיים שתוארו ב-1788
טקסונים שתוארו בידי פייר ז'וזף בונאטר
מפרקתניים
מגה-פאונה של האוקיינוס השקט
מגה-פאונה של האוקיינוס האטלנטי